  Анжелика Тихонова корреспондент Ижкарысь Первомай ёрос понна «Элькуновидение-2019» вожвылъяськонын сцена вылэ егит кырӟась Евгения Аркова потоз. Тунсыкъяськонъёсыз но вормонъёсыз сярысь со ивортодэтъя «Удмуртия» агентстволэн корреспондентэзлы вераз. Евгения Аркова та дыре Удмурт кун университетын ньылетӥ курсын дышетске. Азьланяз англи кылъя дышетӥсь луыны дасяське. «Элькуновидение» вожвылъяськонын Евгения «Яратон» нимо кырӟанзэ быдэстоз. Кылъёссэ тодмо удмурт гожъяськись Михаил Петров гожтӥз, нош крезьгурзэ – ачиз Евгения Аркова но Кирилл Кириллов. Со мыным туж кельше, мон али асме озьы ик шӧдӥсько - яратон - соин ик кырӟасько со сярысь Евгения Аркова, «Элькуновидение-2019» вожвылъяськонэ пыриськись Евгения понна «Элькуновидение» нырысетӥез бадӟым вожвылъяськон уг луы ини. Кылем арын нылаш Удмуртилэсь данзэ Йошкар-Олаын «Мисс студенчества финно-угрии-2018» вожвылъяськонын утиз но вормисе потӥз. Отын но огаз конкурсын со кырӟан быдэстӥз но укулелеен шудӥз. Кырӟаны сяна, Евгения кылъёсты дышетыны яратэ, англи кылын эрико вераське ини, со сяна венгер кылэз вала, кӧня ке вераськыны но быгатэ. Озьы ик эктыны кельшытэ. Мон ветлӥсько «Чебеляй» студие. <…> Эктӥсько удмурт эктонъёсты Евгения Аркова, «Элькуновидение-2019» вожвылъяськонэ пыриськись«Элькуновидение» вожвылъяськонэ кырӟась выль тодон-валан басьтыны, выль тодмоос шедьтыны шуыса мынэ. Со сяна, льӧль малпанзэ быдэстыны луонлык утча. Крезьгуро группа кылдытэме потэ. Оло, кинэ ке шедьто, кин мыным со бордын юрттыны быгатоз Евгения Аркова, «Элькуновидение-2019» вожвылъяськонэ пыриськисьТодэ вайытом, азьвыл Кияса, Пичи Пурга, Кез, Можга, Шаркан, Балезино но Ижкарысь Индустри ёросъёсысь кырӟасьёсын тодматӥм ини.    Тегъёс: Лулчеберет Ижкар Удмуртия удмуртъёс кырӟан Элькуновидение  